ΓΡΑΠΤΗ ΕΡΩΤΗΣΗ P-0878/02

υποβολή: Marit Paulsen (ELDR) προς την Επιτροπή

(21 Μαρτίου 2002)

Θέμα: Παραβίαση της απόφασης 2000/766/ΕΚ (απαγόρευση επεξεργασίας ζωικών πρωτεϊνών)

Με απόφαση του Συμβουλίου (2000/766/ΕΚ(1)), τα κράτη μέληποχρεούνται να απαγορεύουν τόσο την εξαγωγή όσο και την εισαγωγή μεταποιημένων ζωικών πρωτεϊνών για τη διατροφή ζώων που προορίζονται για την παραγωγή ειδών διατροφής. Η Επιτροπή με απόφασή της (2001/9/ΕΚ(2)) ορίζει μια συγκεκριμένη διαδικασία με την οποία τα κράτη μέλη πρέπει να επιβλέπουν την εφαρμογή της εν λόγω απαγόρευσης.

Ωστόσο, σύμφωνα με πληροφορίες, εξάγονται ζωικές πρωτεΐνες στη Βραζιλία, μέσω λιμένων του Βελγίου και της Ολλανδίας, και χρησιμοποιούνται εκεί ως τροφή για κοτόπουλα που στη συνέχεια εξάγονται στην ΕΕ για ανθρώπινη κατανάλωση.

Μπορεί η Επιτροπή να επιβεβαιώσει ή να διαψεύσει τις πληροφορίες αυτές· Αν οι πληροφορίες αληθεύουν, τι έχει πράξει η Επιτροπή για την αντιμετώπιση της κατάστασης· Αν η Επιτροπή είναι σε θέση να διαψεύσει τις πληροφορίες, πώς είναι σίγουρη ότι είναι αναληθείς·

(1) ΕΕ L 306 της 7.12.2000, σελ. 32.

(2) ΕΕ L 2 της 5.1.2001, σελ. 32.

Απάντηση του κ. Byrne εξ ονόματος της Επιτροπής

(22 Απριλίου 2002)

Το άρθρο 3, παράγραφος 2 της απόφασης 2001/9/ΕΚ της Επιτροπής, της 29ης Δεκεμβρίου 2000, σχετικά με τα μέτρα ελέγχου που απαιτούνται για την εφαρμογή της απόφασης 2000/766/ΕΚ του Συμβουλίου περί ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1) (γνωστής ως επέκτασης της απαγόρευσης ζωοτροφών) απαγορεύει την εξαγωγή μεταποιημένων ζωικών πρωτεϊνών, εφόσον προορίζονται για χρήσεις που απαγορεύονται στο πλαίσιο της απαγόρευσης ζωοτροφών. Συνεπώς, δεν μπορούν να εξαχθούν μεταποιημένες ζωικές πρωτεΐνες με σκοπό να χρησιμοποιηθούν για τη διατροφή ζώων τα οποία συντηρούνται, παχύνονται ή εκτρέφονται για την παραγωγή κρέατος, όπως τα κοτόπουλα. Ένα κράτος μέλος μπορεί να εξάγει μεταποιημένες ζωικές πρωτεΐνες για άλλους σκοπούς, όπως η παραγωγή τροφών για ζώα συντροφιάς ή η αποτέφρωση,πό την προϋπόθεση ότι συνάπτεται διμερής συμφωνία με την τρίτη χώρα πριν από την εξαγωγή, η οποία περιλαμβάνει τη δέσμευση της τρίτης χώρας να σεβασθεί την τελική χρήση και να μην επανεξαγάγει το προϊόν για απαγορευμένες χρήσεις. Τα κράτη μέλη που επιτρέπουν τέτοιες εξαγωγές ενημερώνουν την Επιτροπή και τα άλλα κράτη μέλη σχετικά με όλους τους όρους και τις προϋποθέσεις που συμφωνήθηκαν με την εν λόγω τρίτη χώρα για την αποτελεσματική εφαρμογή της απόφασης στο πλαίσιο της μόνιμης επιτροπής για την τροφική αλυσίδα και τηνγεία των ζώων.

Η Επιτροπήπενθύμισε αυτές τιςποχρεώσεις στα κράτη μέλη σε διάφορες περιπτώσεις. Επίσης, ο έλεγχος της παραγωγής, χρήσης, καταστροφής και εξαγωγής των μεταποιημένων ζωικών πρωτεϊνών περιλαμβάνεται στα βασικά αντικείμενα που παρακολουθεί το Γραφείο Τροφίμων και Κτηνιατρικών Θεμάτων με αποστολές στα κράτη μέλη.

Επιπλέον, η Επιτροπή διεξήγαγε προσφάτως έρευνα με ερωτηματολόγιο για να ελέγξει, μεταξύ άλλων, τη διάθεση των μεταποιημένων ζωικών πρωτεϊνών. Η έρευνα έδειξε ότι μερικά κράτη μέλη εξήγαν μεταποιημένες ζωικές πρωτεΐνες σε τρίτες χώρες για αποτέφρωση ή για χρήση στη διατροφή ζώων συντροφιάς. Όλες αυτές οι εξαγωγές συνάδουν με το άρθρο 3, παράγραφος 2 της απόφασης 2001/9/ΕΚ. Κανένα κράτος μέλος δεν ανέφερε στην Επιτροπή εξαγωγή μεταποιημένων ζωικών πρωτεϊνών στη Βραζιλία. Εάν η αξιότιμη βουλευτής έχει πληροφορίες για τέτοιες εξαγωγές στη Βραζιλία, παρακαλείται να διαβιβάσει τα σχετικά στοιχεία στην Επιτροπή.

(1) ΕΕ L 306 της 7.12.2000.